Qəmər Məmmədova

Qəmər Məmmədova (tam adı: Qəmər Məlik qızı Məmmədova;  10 sentyabr 1954) — Azərbaycan aktrisası, Azərbaycan Respublikasının əməkdar artisti (2000), Azərbaycan Respublikasının əməkdar incəsənət xadimi (2013).

 Həyatı 
10 sentyabr 1954-cü ildə Bakıda doğulub. 1975-ci ildə Azərbaycan Dövlət İncəsənət İnstitutunun «Dram və kino aktyorluğu» fakültəsini bitirib. 1975-79-cu illərdə Şəki Dövlət Dram teatrında, 1979-cu ildən İncəsənət İnstitutunun nəzdində Tədris teatrında aktrisa vəzifələrində işləyib. 1983-cü ildə Şəki Dövlət Dram Teatrına qayıdıb 2002-ci ilə kimi aktrisa vəzifəsində çalışıb. 2002-ci ildən Azərbaycan Dövlət Gənclər teatrında aktrisa vəzifəsində çalışıb. Azərb.Döv.Mədəniyyət və İncsənət Universitetinin müəllimidir. 2009-cu il may ayının 1-dən Azərbaycan Dövlət Gənc Tamaşaçılar teatrının aktrisasıdır. 2000-ci ildə Azərbaycan Respublikasının Əməkdar Artisti fəxri adı ilə təltif olunub. 2013-cü ilin dekabr ayının 10-da Azərbaycan Respublikasının Əməkdar İncəsənət Xadimi fəxri adına layiq görülmüşdür.

Əsas rolları:
 Sara xatun - («Sara xatun», N.Cəfərli)
 Nazlı - («Qarışqa yuvası», Ə.Qiyas)
 Güllü - («Vicdanın hökmü», H.Mirələmov)
 Sevgili - («Generalın son əmri», V.Səmədoğlu)
 I qadın - («Labirint», E.Hüseynbəyli)
 Anaxanım - («Axırı sakitlikdir», E.Hüseynbəyli)
 Hosuil Emmi - («IV Kin», Q.Qorin)
 İolanka - («Gecə soyğunçuları», M.Mitroviç)
 Gövhər xanım - («Məhv olmuş gündəliklər», İ.Əfəndiyev)
 Marianna – («Tədbirə qarşı tədbir», V.Şekspir)
 Madam Perye – («Haray», Z.Ağayev)
 Qadın – («İmperator», E.Hüseynbəyli)
 Kərbəlayı Qubadın arvadı – («Ər və arvad», Ü.Hacıbəyov)
 Anaxanım – («Əbləhlərin toyu», R.Əlizadə)
 Zibeydə – («Başsız meyid», H.Qəmbər)
 Nina – («Şeyx Sənan», H.Cavid)
 Missis Man – («Oliver Tvistin macəraları» Ç.Dikkens»
 Qarı nənə – («Göyçək Fatma» Azərbaycan Xalq nağılı)
 Sədəf qarı – («Əcəl atı» V.Əlixanlı)
 Qətibə müəllimə («Mən səni sevirəm – M.S.S» Ə.Əmirli)
 Nağılçı nənə – («Dörd əkizin nağılı» P.Pançev)
 Ceyran - (“Sarıköynəklə Valehin nağılı” İ.Əfəndiyev)

 Filmoqrafiya 
 O dünyadan salam (film, 1991)
 Həm ziyarət, həm ticarət... (film, 1995)
 Yalan (film, 2005) 
 Cavad xan (film, 2009)

Kateqoriya:Azərbaycan aktrisaları